Pitva

Pitva, lekársky termín sekcia, disekcia (dis – oddeliť, secare – rezať), obdukcia alebo autopsia (auto – seba, opsis – vidieť na vlastné oči) je vyšetrenie mŕtveho tela človeka alebo iného živočícha, väčšinou s cieľom skúmať jeho anatómiu alebo príčinu jeho smrti. V užšom zmysle slova sa pitvou rozumie prieskum orgánov a orgánových systémov, ktoré sú prístupné až po porušení povrchu tela. Pre štúdium povrchu sa v tomto prípade používa skôr termín vonkajšia obhliadka.

Na Slovensku Úrad pre dohľad nad zdravotnou starostlivosťou vedie register osôb, ktoré pitvu za života odmietli.

 Význam pitvy 
 odhalenie existencie chorôb, ktoré neboli diagnostikované za života
 odhalenie príčin smrti (prirodzených i neprirodzených)
 tréning a výuka študentov a lekárov
 výskum anatómie
 štúdium účinkov testovaných chemických látok a fyzikálnych vplyvov (zväčša sa myslia testy na zvieratách)

 Referencie 

 Iné projekty 

Kategória:Patológia
Kategória:Súdne lekárstvo